CELEX: 62007FJ0019
Language: fi
Date: 2007-11-29
Title: Virkamiestuomioistuimen tuomio (toinen jaosto) 29 päivänä marraskuuta 2007. # Georgi Kerelov vastaan Euroopan yhteisöjen komissio. # Virkamiehet - Avoin kilpailu. # Asia F-19/07.

VIRKAMIESTUOMIOISTUIMEN TUOMIO(toinen jaosto)
      
      29 päivänä marraskuuta 2007
      Asia F-19/07
      Georgi Kerelov
      vastaan
      Euroopan yhteisöjen komissio 
      Virkamiehet – Avoin kilpailu – Valintalautakunta – Yhteydenotto valintalautakunnan jäseniin – Sulkeminen kilpailun ulkopuolelle – Merkitsemättä jättäminen varallaololuetteloon
      Aihe: EY 236 ja EA 152 artiklan nojalla nostettu kanne, jossa Georgi Kerelov vaatii kumoamaan yleisen kilpailun EPSO/AD/43/06 valintalautakunnan
         6.12.2006 ja 2.2.2007 tekemät päätökset hänen jättämisestään merkitsemättä kyseisen kilpailun varallaololuetteloon ja sulkemisestaan
         kyseisen kilpailun ulkopuolelle sekä määräämään komission maksamaan hänelle kohtuulliseksi arvioidun 120 491,28 euron suuruisen
         kiinteämääräisen korvauksen.
      
      Ratkaisu: Kanne hylätään. Asianosaiset vastaavat omista oikeudenkäyntikuluistaan.
      
      Tiivistelmä
      1.      Henkilöstö – Kanne – Kanneperusteet
      2.      Henkilöstö – Kilpailu – Valintalautakunta – Päätös sulkea hakija kilpailun ulkopuolelle
      (Henkilöstösääntöjen 30 artikla)
      1.      Sellaisen kanteen yhteydessä, jolla kyseenalaistetaan hakijan sulkemisesta kilpailun ulkopuolelle sen perusteella, että hän
         on rikkonut kilpailuilmoituksen ehtoja ottamalla yhteyttä valintalautakunnan jäseniin, tehdyn päätöksen laillisuus, on tämän
         seikan riittävän tarkan ja vakuuttavan näytön puuttuessa asianosaisen tehtävä esittää vastakkainen näyttö tai ainakin selitys
         tai perustelu, jolla väitetyn seikan todennäköisyys voidaan kyseenalaistaa, jotta tuomioistuin voisi tehdä päätöksensä.
      
      (ks. 34 kohta)
      Viittaukset:
      Yhteisöjen tuomioistuin: yhdistetyt asiat C‑204/00 P, C‑205/00 P, C‑211/00 P, C‑213/00 P, C‑217/00 P ja C‑219/00 P, Aalborg
         Portland ym. v. komissio, 7.1.2004 (Kok. 2004, s. I‑123, 79 kohta).
      
      2.      Kilpailun valintalautakunta, joka henkilöstösääntöjen 30 artiklan nojalla laatii soveltuvien hakijoiden luettelon, on toimivaltainen
         toteamaan hakijan käyttäytymisen sääntöjenvastaiseksi ja sulkemaan hänet kilpailun ulkopuolelle kilpailuilmoituksen ehtojen
         mukaisesti. Tässä yhteydessä se, että virallinen päätös hakijan sulkemisesta kilpailun ulkopuolelle toimitettiin hakijalle
         vasta sen jälkeen, kun varallaololuettelo, jossa oli virheellisesti hakijan nimi, oli julkaistu, ei tee päätöksestä lainvastaista,
         sillä sovellettavissa henkilöstösääntöjen määräyksissä ei aseteta mitään vanhentumisaikaa eikä toimielintä voida sen perusteella
         moittia hyvän hallinnon periaatteen loukkaamisesta.
      
      (ks. 37 kohta)